MISERABLES-IV-WEB	Acabades ja es barralhes, designadi es lòcs, cargadi es fusilhs, botadi es centinèles, solets en aqueri carrèrs terribles que non passaue ja arrés, enrodadi d’aqueres cases mudes, e coma mòrtes, qu’en eres non pataquejaue un movement uman, estropadi enes ombres deth crepuscul que ja començaue, en miei d’aquera escurina e d’aqueth silenci que se sentie auançar quauqua causa, e qu’auie un sabi pas qué, de tragic e terrorific, isoladi, armadi, decididi, tranquils; demorèren.